ΓΡΑΠΤΗ ΕΡΩΤΗΣΗ E-3333/01

υποβολή: Joan Colom i Naval (PSE) προς την Επιτροπή

(30 Νοεμβρίου 2001)

Θέμα: Φορολόγηση του προσωπικού εισοδήματος των πολιτών της Κοινότητας που διαμένουν στο Πριγκιπάτο της Ανδόρας

Η Ευρωπαϊκή Ένωση και τα κράτη μέλη της έθεσαν σε εφαρμογή μια σειρά μέτρων για την καταπολέμηση του ξεπλύματος του μαύρου χρήματος και της φοροδιαφυγής στους λεγόμενους φορολογικούς παράδεισους. Η καταπολέμηση αυτή, την σκοπιμότητα της οποίας συμμερίζεται απολύτως οποφαινόμενος, έχει ήδη σημειώσει ορισμένες σημαντικές επιτυχίες, παρά ταύτα όμως, έχει ήδη και τα πρώτα αθώα θύματα: μερικούς πολίτες της Κοινότητας που διαμένουν και εργάζονται στην Ανδόρα.

Πράγματι, οι πρόσφατες αλλαγές του ισπανικού φορολογικού νόμου όσον αφορά την φορολόγηση του προσωπικού εισοδήματος των φυσικών προσώπων μετέτρεψαν την παραδοσιακή κατάσταση και δημιούργησαν συνθήκεςπερφορολόγησης των ισπανών που διαμένουν συνήθως στο Πριγκιπάτο της Ανδόρας, όπου και αποτελούν το σημαντικότερο τμήμα των πολιτών της Κοινότητας. Το πρόβλημα φαίνεται ότι δημιουργείται λόγω της σύγχυσης μεταξύ των εννοιών της φορολογικής κατοικίας και της συνήθους διαμονής, πράγμα το οποίο δεν συμβαίνει με τους πολίτες άλλων κρατών μελών. Όλα αυτά δημιουργούν διακρίσεις μεταξύ των πολιτών της Κοινότητας. Έχει η Επιτροπή γνώσιν του θέματος·

Στο πλαίσιο της προαναφερθείσης καταπολέμησης του ξεπλύματος του μαύρου χρήματος και της φοροδιαφυγής καθώς και της φορολογικής εναρμόνισης, έχει η Επιτροπή την πρόθεση να διατηρήσει την φορολογική αυτή διαφοροποίηση· Λαμβάνειπόψη η Επιτροπή τα νόμιμα συμφέροντα των πολιτών αυτών οι οποίοι ουδεμία σχέση έχουν με εγκληματικές δραστηριότητες κανενός είδους· Σκοπεύει η Επιτροπή ναποβάλει κάποια σχετική νομοθετική πρόταση·

Απάντηση του κ. Bolkestein εξ ονόματος της Επιτροπής

(18 Ιανουαρίου 2002)

Το θέμα που έθεσε το Αξιότιμο Μέλος του Κοινοβουλίου αφορά την εφαρμογή των νέων διατάξεων που εισήχθησαν με μεταρρύθμιση του φόρου εισοδήματος φυσικών προσώπων, ο οποίος τέθηκε σε ισχύ το 1999. Βάσει του νέων κανόνων, είναι πιθανό ότι ένας ισπανόςπήκοος, ο οποίος θεωρείτο προηγουμένως κάτοικος Ισπανίας όσον αφορά τους φορολογικούς σκοπούς και ο οποίος μετέφερε τον τόπο κατοικίας του σ' ένα φορολογικό παράδεισο, θα συνεχίσει ναπόκειται στον ισπανικό νόμο σε διεθνές επίπεδο τόσο για το έτος κατά το οποίο συνέβη η εν λόγω μεταφορά, όσο και για τα επόμενα τέσσερα έτη. Σύμφωνα με τους ισπανικούς κανόνες, το Πριγκιπάτο της Ανδόρρας θεωρείται φορολογικός παράδεισος.

Η Επιτροπή διευκρινίζει ότι, ελλείψει εναρμόνισης σε κοινοτικό επίπεδο, η φορολόγηση του εισοδήματος εμπίπτει ουσιαστικά στην αρμοδιότητα των κρατών μελών, αρκεί να τηρούνται οι βασικές αρχές της Συνθήκης, και ιδίως η απαγόρευση των διακρίσεων βάσει της ιθαγένειας.

Ωστόσο, οι Συνθήκες δεν καλύπτουν την περίπτωση στην οποία πολίτης κράτους μέλους μεταφέρει την κατοικία του στην Ανδόρρα, η οποία δεν αποτελεί κράτος μέλος. Κατά συνέπεια, το κοινοτικό δίκαιο δεν εφαρμόζεται σ' αυτή την περίπτωση και η Ισπανία μπορεί να καθορίσει κανόνες που εφαρμόζονται στουςπηκόους της οι οποίοι μεταφέρουν την κατοικία τους στην Ανδόρρα, έστω και εάν αυτοί οι κανόνες μπορούν να προκαλέσουν διαφορετική μεταχείριση όπως η προαναφερθείσα.